เห็ดทอด ไก่ทอด คอหมูทอด...มากินของทอดกัน

สวัสดีเพื่อนๆชาววงในกันอีกครั้งกับผม Pednoii AhHa หลังจากที่หายหน้าหายตากันไปหลายสัปดาห์เลยทีเดียว สัปดาห์นี้ขอเริ่มต้นอีกครั้งกับร้านครัวคุณน้อย ร้านส้มตำและของทอดที่เป็น Signature ร้านนี้อยู่ในซอยโรงถ่าน แยกเทคนิคกรุงเทพฯ ร้านนี้เป็นตึกแถวห้องเดียว ร้านจะดูโทรมๆหน่อย หน้าด้านร้านจะมีตั้งอุปกรณ์ทำส้มตำและทอดของทอดต่างๆ ปริมาณโต๊ะรองรับลูกค้าได้เยอะพอสมควร หลังจากดูหน้าตาร้านกันมาแล้ว เรามาดูหน้าตาอาหารกันดีกว่า :)

1. ไก่ทอด ราคา 100 บาท: แค่เปิดมาราคาก็โหดไปแล้ว แต่ช้าก่อน ปริมาณที่ให้มานั้น เยอะมาก(ก ไก่ล้านตัว) สามารถแบ่งกินกันได้ 4 คนเลยทีเดียว นอกจากนี้ยังมีน้ำจิ้มสูตรพิเศษ เมื่อเอาไก่มาจิ้มแล้วทานนั้นฟินมาก ด้วยการทอดใหม่ๆ จะร้อนๆ และฟินมากๆครับ รสชาติหนังไก่ที่ทอดได้กรอบกำลังดี ไม่นิ่มและเข้ากับตัวน้ำจิ้มมากๆครับ T_T
 
2.  คอหมูทอด ราคา 50 บาท: เมื่อเจอราคาไก่ทอดไปแล้ว เรามาเจอราคาคอหมูทอด ซึ่งราคาไม่แพงอย่างที่คิด เรื่องรสชาติต้องยกนิ้วให้เพราะว่ากรอบนอกนุ่มในมากๆ ยิ่งได้ชิ้นที่เป็นมันล้วนๆ ฟินเหลือหลาย และสามารถจิ้มกับน้ำจิ้มไก่ได้เช่นกัน หรือจะจิ้มกับจิ้มแจ่วสุดแซ่บของร้านก็ฟินเช่นกัน

3. เห็ดทอด ราคา 50 บาท: และมาถึงเมนูสุดฮิตอย่างเห็ดทอด ที่มากี่ครั้งๆก็ต้องสั่งให้ได้ ความกรอบจะมากกว่าตัวไก่อีกเพราะว่ามีการชุบแป้งเพิ่ม ฟินและฟินไปอีก T_T

4. ต้มแซ่บกระดูกอ่อน ราคา 100 บาท: ซุปสุดฟิน แซ่บและกลมกล่อมหมด ไม่ว่าเปรี้ยวเค็มหวานเผ็ด ลงตัวมากๆครับ และกระดูกนิ่มจนถึงละลายในปากได้เลยครับ

5. ตำข้าวโพด ราคา 60 บาท: เมนูหลักอีกเมนูที่ไม่ควรพลาด รสชาติน้ำค่อนไปทางเปรี้ยวมากกว่าหวานแต่ก็อร่อยเช่นกัน ส่วนข้าวโพดนิ่มมากครับ

6. ลาบปลาดุก ราคา 70 บาท: เมนูนี้ผมไม่ค่อยประทับใจเท่าไร เนื่องจากรสชาติเนื้อปลาไม่ค่อยสดเท่าที่ควร 

7. น้ำตกคอหมู ราคา 50 บาท: เมนูนี้แม่ครัวน่าจะมือหนักไปหน่อย เพราะว่าเผ็ดมาก

สรุปการรีวิววันนี้ผมให้ร้านนี้ 4 ดาวครับ ร้านนี้เหมาะกับคนชอบทานของทอดและสัมตำมากกว่าที่จะทานลาบหรือน้ำตกนะครับ :)